|  |
| --- |
| Fødevareministeriet |

|  |
| --- |
| 6. juli 2021  Ref.: TK |

|  |  |  |  |
| --- | --- | --- | --- |
| **§5-høring af 1. juli om autonome toldkontingenter**  Danmarks Fiskeriforening PO og Danmarks Pelagiske Producentorganisation har følgende bemærkninger til Kommissionens forslag til Rådets forordning om ændring af Rådets forordning (EU) 2020/1706 for så vidt angår medtagelse af autonome EU-toldkontingenter for visse fiskevarer for perioden 2021-2023.  Fiskerierhvervet støtter generelt mulighederne for så megen international frihandel som muligt.  Som følge af COVID-19 krisen, finder erhvervet det dog fortsat vigtigt, at man fra EU’s side laver en samlet og konkret vurdering af forarbejdningsindustriens behov og de samlede frihandelsmuligheder, før man træffer beslutning om evt. forlængelse af toldkontingenter.  Generelt har erhvervet den holdning, at toldkontingenterne skal holdes på et absolut minimum i den udstrækning, at forsyningen kan stamme fra europæisk fanget fisk.  I den sammenhæng, mener DFPO og DPPO også, at man som udgangspunkt bør reducere de toldkontingenter, som ikke har været udnyttet fuldt ud, i stedet for blot at forlænge dem uændret.  I det konkrete tilfælde kan DFPO og DPPO dog støtte op om Danish Seafood Associations ønske om nye kontingenter for sild konserveret i saltlage.  DFPO og DPPO noterer med tilfredshed, at formandskabet foreslår kontingentet for makrel fjernet i lyset af Norges ensidige øgning af deres kvoteandel for makrel.  Med venlig hilsen   |  |  | | --- | --- | | Danmarks Fiskeriforening PO | Danmarks Pelagiske Producentorganisation | |  |